《解语花二首 其二》
清代·蒋敦复

鹃红叫月，蝶翠沈烟，黄昏绣帘寂寂。晕颊微涡，似菱华、孤影晚妆犹湿。

银屏浅约，微点染、胭脂冷色。铸就相思金滴滴，燕子偏衔得。

佳人空掩素面，罗袖薄寒，春去怕端的。暮雨潇潇，问天公、怎忍海棠狼藉。

华年锦瑟。啼老绿杨莺思窄。玉箸替、垂风露下，偷背兰釭立。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。